L'Eliana llança una campanya comercial amb motiu de Sant Valentí
31 de Gener de 2024

L'Ajuntament, en col·laboració amb l'associació de comerciants L'Eliana Poble Comercial, ha llançat la campanya de Sant Valentí ‘Enamora’t del comerç de l'Eliana’, per a potenciar les compres en els establiments locals associats.

Així, fins al dimecres 14 de febrer, les persones consumidores hauran d'emplenar un val amb les seues dades i el segell del comerç per a poder participar en el sorteig. Podran participar tantes vegades com compres realitzen, sempre que siga en diferents establiments. El sorteig, que es realitzarà divendres 16 a la vesprada, repartirà dos sopars per a dues persones, dos massatges per a dues persones i dues sessions de perruqueria i barberia.

L'edil de Promoció Econòmica, Marta Andrés, ha convidat elianers i elianeres a realitzar les seues compres diàries al comerç local, per a continuar dinamitzant el principal motor econòmic de la localitat, que dona vida als nostres carrers.